ඊයේ දිනයේ නැවතත් මෙරට වැඩිම කොරෝනා ආසාදිත මරණ සංඛ්‍යාව සටහන් වුණා.ඒ අගෝස්තු 9 වනදා සිදුවූ මරණ 118 ක් සෞඛ්‍ය අධ්‍යක්ෂ ජනරාල්වරයා තහවුරු කිරීමත් සමඟයි.අදාල මරණ අතරින් මරණ 101ක්ම වයස අවුරුදු 60ට වැඩි පුද්ගලයන්ගේ වන අතර ඉන් 64 දෙනෙකු පිරිමි පුද්ගලයන්.කාන්තාවන් 37 දෙනෙකුද එම 101 දෙනා අතර සිටිනවා.වයස අවුරුදු 30 ත් 59 ත් අතර ඛාණ්ඩයේ මරණ 17ක් වාර්තා වන අතර ඉන් 15ක්ම පිරිමි පුද්ගලයන්.ඊයේ මෙරටින් වාර්තා වූ සමස්ථ ආසාදිතයන් සංඛ්‍යාව දැක්වෙන්නේ 2904 ක් ලෙසයි.ඒ අනුව  මෙරට සමස්ත කොවිඩ් 19 ආසාදිතයින් ගණන 332,947 දක්වා ඉහළ ගියා.කෙසේ වෙතත්, වසංගත රෝග විද්‍යා අංශ වෙබ් අඩවියේ මෙරට සමස්ත කොවිඩ් ආසාදිතයින් සංඛ්‍යාව වාර්තා වී තිබුණේ 339,074ක් ලෙසයි.ඒ අනුව, ඊයේ වාර්තා වු ආසාදිතයින 2904  අමතරව කොරෝනා රෝගින් 3223 දෙනෙකු  එහි වැඩිපුර සටහන් වි තිබෙනවා.හිරු ප්‍රවෘත්ති අංශය මේ සම්බන්ධයෙන් වසංගත රෝග විද්‍යා අංශයේ ප්‍රධානි විශේෂඥ වෛද්‍ය සමිත ගිනිගේ වෙතින් විමසිමක් කළ අතර, ඔහු  සඳහන් කළේ පසුගිය සතිය තුළ ප්‍රමාද වි වාර්තා වු කොරෝනා අසාදිතයින් 3223 දෙනෙකු ඊට  ඇතුළත් කර ඇති බවයි.මේ අතර තවත් ස්පුටින්ක කොරෝනා එන්නත් මාත්‍රා 15,000 ක් අද අළුයම දිවයිනට රැගෙන එනු ලැබුවා.එසේම, විවිධ රෝගවලින් පීඩා විඳින බස්නාහිර පළාතේ වයස අවුරුදු 60 ට වැඩි පුද්ගලයින්ට එන්නත් ලබාදීමේ විශේෂ වැඩසටහනක් අද සිට ක්‍රියාත්මකයි.යුද හමුදාපති ජෙනරාල් ශවේන්ද්‍ර සිල්වා කියා සිටියේ එම වැඩසටහන නාරාහේන්පිට යුද හමුදා රෝහල, ගම්පහ මහ රෝහල සහ කළුතර - නාගොඩ මහරෝහලේදී පෙරවරු 8 සිට ක්‍රියාත්මක බවයි.ඒ අනුව බස්නාහිර පළාතේ වයස අවුරුදු 60ට වැඩි මෙතෙක් එන්නත් නොගත් කිසිවෙකු තම තොරතුරු, මධ්‍යස්ථාන වෙත සපයා නොමැති නම් හෝ මෙම වැඩසටහන ගැන වැඩිදුර තොරතුරු අවශ්‍ය නම් 1906 දුරකථන අංකය ඔස්සේ කොව්ඩ් 19 නිවාරණ ජාතික ක්‍රියාන්විත මධ්‍යස්ථානය අමතන ලෙසද දැනුම් දෙනවා.මේ අතර පළාත් අතර සංචරණ සීමා ඊයේ මධ්‍යම රාත්‍රියේ සිට යළි ක්‍රියාත්මක අතර නිල රාජකාරිවලට අනුයුක්ත පුද්ගලයින්ට ඒ සඳහා බාධාවක් නොමැති බවයි යුද හමුදාපතිවරයා ප්‍රකාශ කළේ.එසේම මංගල උත්සව සඳහා සහභාගි විය හැකි පුද්ගලයින් සංඛ්‍යාව ද ඊයේ මධ්‍යම රාත්‍රියේ සිට 50 දෙනෙකුට සීමා කෙරුණා.මේ අතර කොළඹ 01 සර්.